56. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. ΙΒ/12395 της Δεκ. 1988/9 Ιαν. 1989 (ΦΕΚ Β΄ 10) Προμήθεια βιβλίων από τους εκπαιδευτικούς της Β/θμιας Εκπ/σης Έχοντας υπόψη: 1)Τις διατάξεις της αριθ.62712/2479/5.7.88 κοινής απόφασης των Υπουργών Εθνικής Παιδείας και Θρησκευμάτων και Οικονομικών (ΦΕΚ 223/88 τ.Α΄) 2.Τις διατάξεις του Β.Δ.761/69 (ΦΕΚ 241/69 τ.Α΄) “περί υποχρεώσεων και ευθυνών των υπολόγων εξ ενταλμάτων προπληρωμής κ.λ.π.”, αποφασίζουμε: Καθορίζουμε τον τρόπο διάθεσης των πιστώσεων για την προμήθεια βιβλίων από τους εκπαιδευτικούς της Δευτεροβάθμιας Εκπαίδευσης ως εξής: 1)Μέσα στο πρώτο δίμηνο κάθε ημερολογιακοό έτους εκδίδονται εντάλματα προπληρωμής στο όνομα των εκκαθαριστών των αποδοχών των εκπαιδευτικών αυτών και σε βάρος της οικείας πίστωσης των Νομαρχιακών Προϋπολογισμών, ποσού ίσου προς το γινόμενο του αριθμού των μισθοδοτούμενων σε κάθε σχολική μονάδα ή υπηρεσία κ.λ.π. εκπαιδευτικών (μονίμων, αναπληρωτών, με σχέση ιδιωτικού δικαίου και ωρομισθίων) επί το ποσό των 20.000 δρχ. 2)Το ποσό αυτό κατανέμεται στους εκπαιδευτικούς με προσωρινή απόδειξή τους, η οποία επιστρέφεται μετά την παράδοση από τον εκπαιδευτικό αποδείξεων αγοράς βιβλίων ίσης αξίας, αφού παρακρατήσει τις υπέρ τρίτων νόμιμες κρατήσεις. 3)Ο κάθε εκπαιδευτικός δικαιούται ν΄αγοράσει βιβλία της επιλογής αναγκαία για το παιδαγωγικό και διδακτικό του έργο, από οποιοδήποτε βιβλιοπωλείο. Για την αγορά των βιβλίων εκδίδεται από το βιβλιοπωλείο διάτρητη απόδειξη στην οποία αναγράφονται: α)Το ονοματεπώνυμο και το σχολείο στο οποίο υπηρετεί ο εκπαιδευτικός. β)Οι τίτλοι των αγορασθέντων βιβλίων και  γ)Η αξία των βιβλίων  “Σε περίπτωση χρήσης φορολογικών ταμειακών μηχανών από τα βιβλιοπωλεία, η παραπάνω διάτρητη απόδειξη αντικαθίσταται με απόδειξη ταμειακής μηχανής στο όπισθεν μέρος της οποίας θα αναγράφεται το ονοματεπώνυμο του εκπαιδευτικού, το σχολείο που υπηρετεί και οι τίτλοι των αγορασθέντων βιβλίων. Αν ο χώρος δεν επαρκεί, συμπληρώνεται από τον πωλητή ιδιαίτερο αθεώρητο σημείωμα που θα συνοδεύει την απόδειξη μηχανής”. Η μέσα σε « » περίοδο, προστέθηκε από την ΙΒ/4098/8 Ιουλ.-6 Αυγ.1991 (ΦΕΚ Β΄ 619) Απόφ. Υπ. Εθν. Παιδείας και Θρησκευμάτων. “Όσοι από τους επιτηδευματίες – βιβλιοπώλες νόμιμα εξαιρούνται από τη χρήση φορολογικών ταμειακών μηχανών και την έκδοση αποδείξεων λιανικής πώλησης, χορηγούν στους εκπαιδευτικούς Π/θμιας και Β/θμιας Εκπ/σης, που προμηθεύονται βιβλία, χειρόγραφη απόδειξη η οποία περιέχει τα ακόλουθα στοιχεία: α) Τα στοιχεία του επιτηδευματία – βιβλιοπώλη  β) Τα στοιχεία της παρ. 3 των συμπληρωμένων αποφάσεων γ) Την υπογραφή του επιτηδευματία και σφραγίδα αυτού εφόσον είναι υποχρέωσή του να έχει σφραγίδα. Το μέσα σε « » εδάφιο προστέθηκε από την ΙΒ/10205/12-25 Νοεμ. 1992 (ΦΕΚ Β΄694) απ. Υπ. Παιδείας. 4)Οι παραπάνω αποδείξεις παραδίδονται από τον εκπαιδευτικό στον εκκαθαριστή αποδοχών-υπόλογο του χρηματικού εντάλματος προπληρωμής το αργότερο μέχρι τη λήξη του διδακτικού έτους και από τους μη μετατεθειμένους μονίμους και με σχέση εργασίας  αορίστου χρόνου εκπαιδευτικούς οι οποίοι μπορούν να τα προσκομίσουν μέχρι τέλος Οκτωβρίου. 5) Σε περίπτωση μη παράδοσης αποδείξεων για ολόκληρο ή μέρος του ποσού που έλαβε ο εκπαιδευτικός, ο εκκαθαριστής των αποδοχών τους με βάση την προσωρινή απόδειξη, παρακρατεί από τις αποδοχές του το μη δικαιολογούμενο ποσό, το οποίο καταθέτει στο δημόσιο με αποδειξη την οποία θα συνυποβάλει κατά την απόδοση λογαριασμού μαζί με τις αποδείξεις αγοράς βιβλίων κ.λ.π. 6) Η απόδοση λογαριασμού με βάση τις αποδείξεις αγοράς των βιβλίων και τις τυχόν αποδείξεις επιστροφής υπολοίπων και τις αποδείξεις καταβολής των υπερ τρίτων κρατήσεων γίνεται μέχρι το τέλος Νοεμβρίου του ιδίου έτους. Οι προθεσμίες των άνω παρ. 4 και 6 παρατάθηκαν η μεν της παρ. 4 μέχρι 30 Νοεμ. 1989, η δε της παρ. 6 μέχρι 31 Δεκ. 1989 από την ΙΒ/9067/6-9 Οκτ. 1989 (ΦΕΚ Β΄773) απ.Υπ. Παιδείας. 7)Μέσα στο μήνα Νοέμβριο εκδίδονται νέα χρηματικά εντάλματα προπληρωμής κατά τον ίδιο παραπάνω τρόπο για τους διοριζόμενους και αναλαμβάνοντας υπηρεσία νέους εκπαιδευτικούς με οποιαδήποτε σχέση μέχρι και 15 Νοεμβρίου, οι οποίοι οφείλουν να αγοράσουν τα βιβλία μέχρι τέλους Νοεμβρίου του ιδίου έτους, οι δε εκκαθαριστές-υπόλογοι αποδίδουν λογαριασμό μέχρι τέλους Δεκεμβρίου του αυτού έτους ή κατά παράταση, το αργότερο μέχρι τέλους Φεβρουαρίου του επόμενου έτους. 8)Οι διατάξεις της απόφασης αυτής ισχύουν  και για τους εκπαιδευτικούς που μισθοδοτούνται    σε     βάρους     του      ειδικού    λογαρια(Αντί για τη σελ. 378,07(β) Σελ. 378,07(γ) Τεύχος 1226-Σελ. 73 Λειτουργοί Μέσης Εκπαίδευσης 32.Δ.ε.56 σμού ιδιωτικής γενικής εκπαίδευσης. 9)Οι συνταξιοδοτούμενοι κατά τη διάρκεια του έτους οφείλουν να παραδώσουν τις αποδείξεις αγοράς των βιβλίων το αργότερο ένα μήνα πριν από τη λήξη της προθεσμίας που δικαιούνται τρίμηνες αποδοχές και πάντως όχι μετά τη λήξη του διδακτικού έτους. 10)Κατά τα λοιπά έχουν εφαρμογή οι διατάξεις του προαναφέρομενου Β.Δ. 761/1969. Βλέπε και ΙΒ/12126/89 (ΦΕΚ Β΄ 12) απ. Υπ. Οικονομικών και Παιδείας, που κυρώθηκε από την παρ. 56 άρθρ. 11 Νόμ. 1881/1990 (ΦΕΚ Α΄ 42), Τόμ. 29 σελ.90, 810, για την προμήθεια βιβλίων από τους εκπ/κούς Πρ/βάθμιας και Δ/θμιας Εκπ/σεως και σχολείων Ν.Π.Δ.Δ. το έτος 1989 και την παράταση προθεσμιών των άνω παρ. 4 και 6. 